
rg. 


Joseph  Smith 


Han  blev  født  den  23.  dec.  1805  i  byen  Sharon,  Windsor 
County  i  staten  Vermont.  Han  var  den  tredie  søn  af  ægte- 
parret Joseph  og  Lucy  Smith,  et  fattigt  men  agtværdigt 
ægtepar.   Han  fik   det   samme  navn,   som  sin  far,   nemlig 

Joseph  Smith,  et  navn,  som  skulle  hlive  kendt  over  hele 
den  civiliserede  verden  »for  godt  og  ondt«. 

Hans  liv  skulle  blive  rigt  på  begivenheder  af  en  art, 
som  verden  ikke  har  hørt  mage  til  i  flere  hundrede  år. 
Han  betragtes  af  mange  oprigtige  mennesker  som  et  red- 
skab i  Herrens  hånd  til  at  udføre  et  arbejde  her  på  jorden, 
som  skulle  blive  modtaget  af  mange  mennesker,  medens 
mange  andre  ville  hade  og  bespotte  ham.  Mange  tusinde 
mennesker  respekterer  ham  og  anser  ham  som  et  redskab 
i  Guds  hånd  til  at  udføre  et  stort  og  vidunderligt  arbejde. 

Guds  sande  kirke  blev  organiseret  ved  åbenbarelse  fra 
himmelen  til  denne  unge  mand,  da  han  var  25  år,  og  den 
blev  organiseret  med  et  medlemstal  af  6  personer  i  året 
1830.  Endskønt  modstanden  var  meget  stærk  til  at  be- 
gynde med,  er  kirken  vokset  betydeligt,  således  at  den  nu 
har  et  medlemstal  på  over  een  million  mennesker. 

Joseph  Smith  har  i  sin  mission  optaget  indsamlingen 
af  de  hellige  fra  Babylon,  tillige  med  mange  andre  ting, 
som  er  et  bevis  på  det  store  forberedende  arbejde  før  Vor- 
herre Jesu  Kristi  anden  tilkomst. 


Jeg  ønsker  at  vide: 


Spørgsmål: 

Det  er  blevet  fortalt  mig,  at  børn,  som  dør,  medens  de 
er  spæde,  må  have  deres  tempelarbejde  udført,  dersom  de 
skal  være  i  stand  til  at  holde  præstedømmet.  Er  det 
rigtigt? 

Svar: 

Nej.  Vi  udfører  ikke  tempelarbejde  for  børn  under  8  år, 
undtagen  at  besegle  dem  til  deres  forældre,  dersom  for- 
ældrene ønsker  dette.  Børn,  som  dør,  før  de  er  fyldt  8  år, 
behøver  ingen  af  de  andre  af  evangeliets  ordinancer.  Det 
var  Herren  selv,  som  satte  denne  alder  som  »Ansvarlig- 
hedens alder«,  men  efter  denne  alder,  må  dåb  og  andre 
ordinancer  udføres.  Se  forøvrigt  Pagtens  bog  68  :  25 — 28, 
93  :  42. 

Spørgsmål: 

Kirken  har  oplysninger  angående  oprindelsen  til  den 
sorte  race  og  ligeledes  til  den  røde  race  eller  Lamanitterne, 
men  har  den  også  lignende  oplysninger  om  den  gule  race? 

Svar: 

Oprindelsen  til  den  sorte  og  den  indianske  race  er  for- 
klaret i  biblen,  som  De  sikkert  ved.  Men  biblen  fortæller 
ikke  noget  angående  den  gule  hudfarve. 

Spørgsmål: 

Jeg  hørte  engang  om  et  ægtepar,  som  ikke  var  viet  i 
templet,  og  manden  var  ikke  aktiv  i  kirken.  Kan  hustruen 
tage  deres  børn  med  til  templet  og  få  dem  beseglet  til 
sig  selv  alene? 

Svar: 

Nej.  Børn  bliver  beseglet  til  begge  forældre,  og  sådanne 
beseglinger  kan  kun  finde  sted,  efter  at  forældrene  selv  er 
blevet  beseglet  til  hinanden. 

Spørgsmål: 

Hvordan  er  kirkens  lærdom  angående  kakao  og  cho- 
kolade? 

Svar: 

Brugen  af  kakao  og  chokolade  er  ikke  forbudt  ifølge 
Visdomsordet. 


Vil  du  gøre  et  missionærarbejde? 

Saa  anbefal  »Stjernen«  til  alle  dine  Venner  og  Bekendte 
og  tegn  saa  mange  nye  Abonnenter  som  muligt.  Send  Nav- 
nene, Adresserne  og  Penge  til  Missionskontoret,  Priorvej 
12,   København  F.  Stjernen  koster  kun  7  Kr.  for  et   Aar. 

Dansk  Udvandring  til  U.  S*  A. 

tog  Fart  for  100  Aar  siden* 

Af  Gunnar  Hansen 
(Fortsat) 

Uddrag  af  en  Artikel  i  Danmarksposten,  Juni  1948 

mod  Vest.  Den  amerikanske  Historiker,  Dr.  phil.  Thomas 
G.  Christensen,  citerer  et  Sted  et  Brev  af  en  Amerikaner, 
der  i  1850'erne  for  østgaaende  mødte  en  Emigrantskare 
af  Mormoner   (danske)   paa  Vej  mod  Vest. 

»Det  var  uden  Tvivl  det  mest  sjældne  og  interessante 
Syn,  som  jeg  har  set  i  lang  Tid.  Vi  mødte  to  Kompagnier, 
et  med  tredive  og  et  andet  med  halvtreds  Kærrer,  og  hver 
havde  gennemsnitlig  seks  Personer.  Kærrerne  blev  i  Al- 
mindelighed trukket  af  en  Mand  og  tre  Kvinder,  dog  blev 
nogle  trukket  af  Kvinder  alene.  Der  var  omtrent  tre  Kvin- 
der for  hver  Mand  og  to  Tredjedele  af  Kvinderne  var  ugif- 
te. Det  var  den  mest  brogede  Skare,  jeg  nogensinde  har  set. 
De  fleste  var  Danskere  med  enkelte  Vælskmænd,  Svenskere 
og  Englændere,  og  de  var  i  Reglen  fra  de  lavere  Klasser 
i  deres  Hjemlande.  De  fleste  kunde  ikke  forstaa,  hvad  vi 
sagde  til  dem.  Bag  efter  Toget  var  der  en  hel  Mil  med 
lamme,  halte  og  syge.  Mange  var  helt  gamle  og  gik  lang- 
somt, støttet  af  en  Søn  eller  Datter.  Nogle  var  paa  Kryk- 
ker. Nu  og  da  saas  en  Mor  gaa  forbi  med  et  Barn  paa  Ar- 
men og  to  eller  tre  hængende  i  Skørterne. 

Saaledes  gik,  Aar  efter  Aar,  henover  Prærierne  den  væl- 
dige Strøm  af  fattige  og  troende,  indtil  »Union  Pacific« 
Banen  aabnedes  i  1869. 

De  tre  Mænd,  der  mere  end  nogen  andre,  har  medvirket 
til  Mormonismens  Udbredelse  og  Udvandringen  for  ca. 
100  Aar  siden,  er  Brødrene  Hans  Christian  og  Peter  O. 
Hansen  samt  Dr.  Ahmanson. 

Hans  Christian  Hansen,  der  fødtes  i  Nyboder  den  23.  No- 
vember 1806,  drog  tidligt  til  Søs  og  blev  i  Ungdommen 
Baptist.  Han  sejlede  paa  Amerika,  og  her  er  det,  at  han  i 
Boston  i  1842  kom  i  Forbindelse  med  den  danske  Sømand 

Peter  Clemmensen,  den  første  Dansker,  der  har  bekendt 
sig  til  Mormonismen.  Af  ham  hørte  Hansen,  »at  Gud  hav- 
de oprejst  en  Profet  til  at  paabegynde  Tidernes  Fyldes  Hus- 
holdning«, og  »Aanden  vidnede  for  mig  i  samme  Øjeblik, 
at  det  var  Sandhed«.  Trods  Faderens  Modvilje  veg  Han- 
sen ikke  fra  den  nye  Tro.  Han  vilde  se  Profeten  Joseph 
Smith,  der  dengang  boede  i  Nauvoo,  drog  derover  og  blev 

sat  i  Arbejde  med  at  hente  Træ  til  Templet.  Herovre  op- 
levede han  Mordet  paa  Joseph  Smith  og  dennes  Bror  Hy- 
rum.  Han  saa  dem  ligge  i  deres  eget  Blod.  »Jeg  er  det  ene- 
ste danske  Medlem  af  Kirken,  der  har  set  Joseph  Smith 
og  hans  Broder  Hyrum«,  skriver  han.  H.  C.  Hansen  kom 
ogsaa  med  paa  den  minderige  Rejse  fra  Nauvoo  til  Salt- 
søstaden. Han  blev  nu  udnævnt  til  Missionær.  Han  døde  i 
Salina  i  Sevier  County  i  Utah  i  Oktober  Maaned  1890. 

Hans  Broder,  der  ogsaa  blev  vundet  for  den  nye  Lære, 
ankom  til  København  som  Missionær  i  1850,  og  sammen 
med  andre  fremtrædende  Missionærer  døbte  man  i  1850 
de  første  danske  Mormoner.  Hansen  var  meget  virksom 
for  Udvandring  og  for  Oversættelser  af  Profetens  Skrif- 
ter. Han  var  meget  fanatisk  troende.  Da  saaledes  Mormon- 
erne i  Aalborg  blev  forfulgte,  rejste  han  i  Forklædning 
derop  for  at  støtte  Menigheden.  Utrættelig  virksom,  snart 

i  Amerika,  snart  i  Skandinavien,  snart  som  Missionær  og 
snart  som  Rejseleder  blev  han  en  af  Forgrundsfigurerne 
for  den  nye  Lære  og  for  Emigrationen.  I  1853,  da  han 
opholdt  sig  i  København,  døde  hans  gamle  Far.  »Han  gik 
bort«,  skrev  P.  O.  Hansen,  »med  Had  i  sit  Hjerte  mod  mig 
og  min  Mission«. 

Spørger  man,  hvordan  det  lykkedes  og  med  hvilke  Mid- 
ler, man  vandt  Proselyter,  er  det  af  Interesse  at  citere  Dr. 
Ahmanson,  der  senere  brød  med  Mormonismen,  men  som 
alligevel  er  en  god,  samtidig,  historisk  Kilde. 

Han  skriver: 

»Det  var  lige  efter  Krigen  (1848 — 50)  og  efter  Grundlo- 
vens Udstedelse.  Der  var  hjemme  en  stærk  Modtagelighed 
i  alle  Sind,  en  aandelig  Opvakthed,  ikke  blot  for  politiske, 
men  ogsaa  religiøse  Spørgsmaal.  Særlig  rørte  Livet  sig  i 

Sekterne,  som  de  foregaaende  Aar  havde  lidt  Forfølgelse 
og  Undertrykkelse. 

Jeg  var  ung  og  begejstret  og  troede  paa  alt,  hvad  der 

er  stort  og  skønt  i  Menneskets  Tanke,  og  for  disse  Stem- 
ninger i  min  Sjæl  fandt  jeg  Tilslutning  i  en  Baptistmenig- 
hed, der  holdt  Gudstjeneste  i  Hotel  »Skandinavien«.  Bap- 
tisternes Forkyndelse  var  ny,  og  Præsten,  en  Hr.  Mønster, 
var  en  begavet  Mand.  Hans  Menighed  befandt  sig  i  en  blom- 
strende Tilstand.  Det  var  i  den,  Mormonerne  vandt  deres 
første  Tilhængere.  Hvordan  det  gik  til,  skal  jeg  fortælle 
Dem. 

En  Søndag  Morgen,  som  Baptisterne  var  samlede,  saa 
vi  fire  Mænd  komme  ind  i  Kirken,  hvor  de  tog  Plads  ved 
Døren.  Vi  lagde  straks  Mærke  til  dem  paa  Grund  af  deres 
beskedne,  næsten  ydmyge  Andagt.  De  indfandt  sig  ofte, 
gjorde  Bekendtskab  med  Menighedsmedlemmerne  og  ind- 
viede os  i  en  ny  Profets  vidunderlige  Kaldelse  og  Aaben- 
baringer.  Mange  af  os,  og  deriblandt  Pastor  Mønster,  blev 

stærkt  grebne  af  de  fremmedes  Forkyndelse.  Den  sande 
oprindelige  Kirke,  lærte  de,  der  var  gaaet  til  Grunde  un- 
der de  første  Aarhundreders  Kristusforfølgelser.  .  .  Og  da 
intet  Præstedømme  kan  nedstamme  direkte  fra  Apostlene, 
hvor  skulde  saa  Menigheden  komme  fra  uden  fra  en  ny 
direkte  Aabenbaring?  Men  det  var  nu  sket.  Gud  havde  be- 
søgt Jorden  og  igen  oprejst  en  Profet.  Hans  Navn  var  Jo- 
seph Smith,  og  baade  han  og  hans  Broder,  Hyrum,  og  ad- 
skillige andre  hellige  havde  beseglet  Læren  og  den  ny  Pagt 
med  deres  Blod.  Profetens  Efterfølger  var  Brigham  Young. 

....   De  fremmede  Lærdomme  blev  frugtbar  Jordbund   i 

Baptistkirken Man  organiserede  i  Hast  en  ny  Kirke 

»Jesu  Kristi  Kirke  af  sidste  Dages  Hellige«  (Mormonerne). 

....  »Vi  havde  Følelsen  af,  at  den  hellige  Ild,  der  besjæ- 
lede de  første  Kristne,  igen  var  faldet  ned  paa  Jorden  og 
havde  antændt  vore  Hjerter.  De  fremmede  udøvede  en  ufor- 
klarlig Magt  paa  deres  Omgivelser,  og  jeg  blev  overtydet 
om  Mormonismens  bibelske  Sandhed,  selvom  min  Fornuft 
i  lang  Tid  havde  stridt  imod«. 

Som  det  gik  Dr.  Ahmanson,  saaledes  talrige  andre.  I  de 

100  Aar,  der  er  forløbet,  har  30.000  Mormoner  forladt  Dan- 
mark og  laget  Bolig  i  Staterne.  Den  første  Daab  af  Mor- 
moner i  Danmark  fandt  Sted  i  København  den  12.  August 
1850,  hvor  otte  Mænd  og  syv  Kvinder  konverterede. 


DET  NYE  AR 

Så  kom  det  nye  år,  og  med  det  alle  de  gode  fortsætter  og 
beslutninger  for  det,  som  skal  komme.  Så  lover  vi  os  selv, 
at  nu  skal  det  altså  være  alvor  med  os,  nu  vil  vi  ikke  mere 
være  sådan  eller  sådan,  og  nu  vil  vi  bestemt  tage  fat  på 
dette  eller  hint.  Vi  er  så  glade  og  tilfredse  med  os  selv 
og  er  virkelig  fast  besluttet  på  at  gennemføre  planen.  Men 
hvad  sker  så?  14  dage  — 8  —  måske  mindre,  så  har  vi 
glemt  det  hele,  og  vi  lever  igen  i  den  samme  tummerum 
som  før.  Men  hvorfor  har  vi  glemt  det,  og  hvorfor  glem- 
mer vi  stadig  i  det  daglige  liv,  de  gode  fortsætter  og  beslut- 
ninger, vi  gør  os.  Ja,  måske  er  der  vanskeligheder  at  over- 
vinde, måske  synes  vi,  det  er  for  besværligt  at  rette  vore 
fejl,  det  er  mere  behageligt  at  lade  det  gå,  som  det  kan 
bedst.  Men  er  det  det,  i  det  lange  løb?  Skuffer  vi  ikke  os 
selv,  nar  vi  svigter?  Og  skuffer  vi  ikke  andre,  andre,  som 
måske  netop  havde  sat  al  deres  tillid  til  os,  og  tænkt  sig 
os  som  forbillede  på,  hvordan  de  eventuelt  ønskede  at  være? 
Hen  ved  jeg  i  hvert  fald  bliver  skuffet  hver  gang,  og  det 
er  vor  himmelske  Fader.  Jeg  tænker  tit  på,  at  sæt  nu  han 
en  dag  blev  træt.  Tænk!  hvis  han  pludselig  ville  synes, 
at  det  var  helt  håbløst  med  os,  sæt  at  han  også  ville  glem- 
me det  hele alle  gode  fortsætter  og  beslutninger  f .  eks. 

med  hensyn  til  alt,  hvad  han  har  lovet  os.  Det  ville  vi  sik- 
kert synes  var  meget  slemt,  men  vi  spekulerer  ikke  så 
meget  over  det,  fordi  vi  ved,  at  Herren  bærer  over  med 
os  gang  på  gang.  Mon  ikke  tanker  alligevel  sætter  sig  fast 
inderst  inde  i  os,  at  vi  skulle  være  varsomme  med  vore 
løfter.  Måtte  det  være  een  af  vore  blivende  tanker  i  det 
nye  år,  jeg  beder  i  Jesu  Kristi  navn.       Amen. 

Søster  Thora  Clausen. 

Kredslærernes  Budskab 

Fastedagen* 

Den  første  Søndag  i  Maaneden  er  det  Fastedag.  Jo,  det 
ved  vi  skam  godt! 

Men  kun  ca.  en  Femtedel  af  Kirkens  Medlemmer  i  Dan- 
mark ved,  hvad  Fastedag  er,  og  hvorledes  den  bør  overhol- 
des. Dette  staar  klart  efter  Udarbejdelsen  af  den  aarlige 
statistiske  Rapport,  ifølge  hvilken  hvert  Medlem  i  Dan- 
mark gennemsnitlig  betaler  29  Øre  i  Fasteoffer.  Det  maa 
sandelig  være  billigt  at  leve  i  Danmark,  naar  vi  kan  faa 
2  Maaltider  for  29  Øre. 

Hvad  er  Fastedagen?  For  det  første  er  denne  Dag  til  de 
Helliges  aandelige  Opbyggelse,  idet  vor  Aand  er  mere  mod- 
tagelig og  ydmyg,  naar  vi  faster,  og  derfor  har  vi  netop  Vid- 
nesbyrdmøde  paa  Fastedagen,  for  at  vi  paa  denne  Dag  kan 
faa  Lov  at  takke  Herren  og  vidne  om  ham. 

Paa  samme  Tid  kan  vi  udføre  et  Kærlighedsarbejde  ved 
at  faste,  idet  det  er  vor  Kirkes  Orden,  at  vi  skal  faste  fra 
to  Maaltider,  nemlig  Morgenmaaltidet  og  Middagsmaaltidet, 
den  første  Søndag  i  hver  Maaned.  De  Penge,  der  spares 
ved  de  to  Maaltider,  gives  paa  Fastesøndagen  til  de  fattige. 

Vi  kan  alle  regne  ud,  hvor  meget  der  spares.  En  Familie 
paa  4  Personer  f.  Eks.  vil  spare  mindst  2  Kr.  ved  Morgen- 
maaltidet og  mindst  6  Kr.  for  Middagsmaaltidet.  Det  vil 
sige,  at  hver  Person  i  Familien  bør  betale  2  Kr.  i  Faste- 
offer, og  saa  er  disse  Priser  endda  meget  lave.  De  Med- 
lemmer, der  altid  har  betalt  et  ærligt  Fasteoffer,  ved,  at 
de  er  blevet  velsignet  paa  mange  Maader.  De  har  aldrig 
selv  manglet  noget,  og  de  vil  aldrig  komme  til  at  mangle, 
saalænge  de  er  villige  til  at  ofre  for  andre. 

Har  vi  Raad  til  at  undvære  de  aandelige  Velsignelser, 
som  Fastedagen  skænker  os,  har  vi  Raad  til  at  undvære 
Herrens  Velsignelser  i  det  timelige? 

»Dersom  Du  elsker  mig,  skal  Du  tjene  mig  og  holde 
mine  Bud,  og  se,  Du  skal  ihukomme  de  Fattige,«  siger  Her- 
ren.  (P.  B.  42  ;  29—30).  Arlin. 

mærkning,  at  Stammerne  skal  ledes  fra  Nord,  harmonerer 
fuldstændigt  med  Jeremias  Ord.  (Jer.  16;  14-15)  og  Kapi- 
tel 133  Vers  26-34  i  Pagtens  Bog.  I  Sandhed,  der  maa  kom- 
me en  Tid,  da  denne  store  Folkemængde  vil  komme  til 
Efraims  Børn  for  at  modtage  deres  Velsignelse.  Ved  deres 

Komme  vil  Bjergene  skælve;  de  skal  slaa  Klipperne,  og 
Isen  skal  flyde  ned.  De  vil  frembære  deres  rige  Skatte  til 
Efraims  Børn,  fra  hvis  Hænder  de  skal  modtage  de  rige 

Velsignelser,  som  Evangeliet  og  dets  Ordinancer  kan  yde 
dem.  Talende  om  dette  har  Ældste  Orson  F.  Whitney  sagt: 
»Det  hævdes  af  nogle,  at  Israels  tabte  Stammer,  som  blev 
bragt  i  Fangenskab  omkring  725  før  Kristus,  ikke  længere 
er  et  særskilt  Folk;  at  de  kun  eksisterer  i  adspredt  Til- 
stand, blandet  med  de  Nationer,  hvor  de  blev  bragt  af  de- 
res Erobrere,  de  sejrrige  Assyrere.  Dersom  dette  er  Sand- 
hed, og  at  disse  Stammer  ikke  findes  uberørte  paa  det  Tids- 
punkt, da  Joseph  Smith  og  Oliver  Cowdery  modtog  Nøg- 
lerne til  Indsamlingen,  hvorfor  betonede  de  da  Henvisnin- 
gen om  Ledelsen  af  de  ti  Stammer  fra  Nordenlandene,  saa 
stærkt. 

Ligeledes  dette,  hvorfor  var  det  saa  nødvendigt  at  sige 
noget  særskilt  om  de  ti  Stammer  efter  at  have  talt  om 
Israels  Indsamling  fra  Jordens  fire  Hjørner,  dersom  de 
ikke  var  et  særskilt  Folk?  Og  hvorfor  er  der  skænket  de 
ti  Stammer  særlig  Opmærksomhed  i  vore  Trosartikler?« 
(Fra  Saturday  Night  Thoughts,  Side  174). 

Et  andet  slaaende  Udsagn  peger  paa  dette  Fakta,  at 
disse  Folk  nu  er  under  Forberedelse  for  deres  Tilbage- 
venden, hvilket  erklæres  af  Profeten  Joseph  Smith  i  Kon- 
ferencen i  Kirtland  den  3.  Juni  1831.  Ved  denne  Konfe- 
rence sagde  Profeten,  at  Johannes  Aabenbareren  var  blandt 
de  ti  Israels  Stammer,  som  var  blevet  ført  bort  af  Salma- 
naser,  Kongen  af  Asyrien,  for  at  forberede  dem  for  Tilbage- 
venden fra  deres  lange  Fraværelse.  Frelseren  bar  ligeledes 
Vidnesbyrd  om,  at  disse  Stammer  var  i  en  Tilstand  som 
Nephitterne,  og  at  han  vilde  besøge  dem.  (3.  Neph.  15  :  20 
og  16  :  1—4), 

»Elijahs  Nøgler«. 
Andre  yderst  vigtige  Begivenheder  er  nu  ved  at  blive 
opfyldt,  dette  gælder  Elias's  Komme,  samt  Moses  og  Eli  jah, 
med  Nøglerne  fra  deres  Uddelinger.  Vi  har  gennemgaaet 
til  fulde  de  Nøgler,  som  blev  givet  af  Moses,  hvilke  var 
Israels  Indsamling.  Elias's  Nøgler  har  med  de  specielle  Vel- 
signelser at  gøre,  som  blev  givet  i  Abrahams  Dage,  gaaende 
ud  paa,  at  alle,  som  modtog  Evangeliet,  var  talt  med  blandt 
Abrahams  Sæd  og  er  berettiget  til  alle  disse  Velsignelser, 
som  denne  værdige  Profet  paa  den  Tid  fik.  Nøglerne  til 
Elijahs  Arbejde  og  Gerning  er  yderst  interessante.  Hans 
Komme  var  Opfyldelsen  af  det  Løfte,  som  blev  givet  af 
Malakias.  Fædrenes  Forjættelser  skulle  plantes  i  Børnenes 
Hjerter,  saa  at  i  de  sidste  Dage  skulle  Børnene  gøre  det 
Arbejde,  som  var  forment  Fædrene,  og  af  hvilket  deres 
Frelse  afhang.  Mange  Medlemmer  af  Kirken  har  troet,  at 
Nøglerne,  som  blev  givet  af  Eli  jah,  var  Nøglerne  henhørende 
til  de  Døde,  og  derfor  praktiserede  Eli  jah  paa  sin  Tid  Or- 
dinancerne  med  Hensyn  til  de  Døde.  Dette  er  en  Fejl- 
tagelse. Der  var  ikke  udført  noget  Arbejde  for  de  Døde 
af  Eli  jah  eller  nogen  anden  Profet  før  Jesu  Kristi  Kors- 
fæstelse. De  Nøgler,  som  Eli  jah  holdt,  var  Nøgler  til  Be- 
seglingsmagten,  ved  hvilke  alle  Ordinancer  er  sanktioneret 
og  godkendt,  og  paa  hvilke  det  evige  Autoritetssegl  er  sat. 
Denne  Magt  blev  udøvet  i  de  tidligste  Uddelinger  med  Hen- 
syn til  de  levende.  Elijah  udøvede  denne  Magt,  og  vi  lærer 
af  Profeten  Joseph  Smith,  at  han  var  den  sidste  af  Pro- 
feterne i  det  gamle  Israel,  som  holdt  denne  guddommelige 
Autoritet  i  dens  Fylde.  Det  var  af  denne  Grund,  at  han  blev 
sendt  til  Joseph  Smith  og  Oliver  Cowdery  i  April  1836 
for  at  overlevere  denne  Autoritet.  Siden  Frelseren  aabnede 
Døren  for  de  Døde,  er  denne  Magt  blevet  gyldig  for  de  Døde, 
som  modtager  Evangeliet,  saavel  som  for  de,  som  mod- 
tager det  i  denne  Verden.  Jeg  vil  ikke  gaa  i  Detailler  og 
gentage  Skriftsteder  med  Hensyn  til  disse  Punkter,  men 
De  vil  finde  dem  i  Es.  42  :  6—7  og  61  :  1—2,  Joh.  5  :  25  — 
26,  Luk.  16  :  20—31,  1.  Peter  3  :  18—21  og  2.  Peter  4  :  S. 
Svælget,  som  Frelseren  taler  om  i  Historien  om  Lazarus, 

slog  han  Bro  over,  da  han  gik  til  Aandeverdenen.  Delte 
er  gjort  meget  klart  i  det  Syn,  som  blev  givet  Præsident 
Joseph  F.  Smith  om  de  Dødes  Forløsning.  I  Forbindelse 
med  Prædiken  for  de  Døde  siger  Præsident  Brigham  Young: 
»Jesus  var  den  første,  som  gik  for  at  prædike  for  Aan- 
derne  i  Fangenskab,  og  som  havde  Nøglerne  til  Frelsens 
Evangelium  for  dem.  Disse  Nøgler  blev  overleveret  til  ham 
paa  den  Dag  og  den  Time,  da  han  kom  til  Aandeverdenen, 
og  med  dem  aabriede  han  Frelsens  Dør  for  Aanderne  i 
Fangenskab.« 

»Børnenes  Hjerter«. 

Det  vigtige  ved  Gengivelsen  af  de  Nøgler,  som  Eli  jah 
holdt,  omfattede  det,  at  vende  Børnenes  Hjerter  til  deres 
Fædre,  og  det  er  klart  defineret  og  let  forstaaeligt  i  det 
Arbejde,  som  bliver  udført  i  Dag  for  de  Døde.  Ikke  alene 
er  Kirkens  Medlemmers  Hjerter  vendt  mod  deres  døde 
Forfædre,  men  den  samme  Indflydelse  har  Greb  i  Folks 
Hjerter  i  alle  Dele  af  Verden.  Der  er  tusinder  af  Individer 
i  Dag,  der  arbejder  paa  Udførelsen  af  deres  Families  ge- 
nealogiske Arbejde.  Dette  har  været  Tilfældet  siden  Elijahs 
Komme,  og  det  er  et  af  mest  betydningsfulde  Tegn  paa 
Tiden.  Profeten  Joseph  Smith  kunde  ikke  af  sig  selv  iklæde 
sig  den  Magt  til  at  opfordre  Folk  hvorsomhelst  til  at  in- 
teressere sig  for  deres  Døde  og  samle  deres  Slægtsregistre 
under  dyre  Udgifter.  Før  Gengivelsen  af  disse  Nøgler  den 
3.  April  1836  var  der  ikke  nogen  særlig  Interesse  for  dette 
Arbejde  i  Verden  blandt  de  foregivne  Kristne.  Hermed  en 
kortfattet  Skildring  af,  hvad  der  er  blevet  udført  siden 
da,  med  Hensyn  til  dette  Arbejde. 

Aaret  efter  Elijahs  Komme  vedtog  Storbritannien  en  Lov, 
som  fordrede,  at  alle  vigtige  Optegnelser  blev  samlet  og 
anbragt  paa  tilgængelige  Steder.  I  Aaret  1844  blev  New 
Englands  Historiske  og  Genealogiske  Selskab  organiseret  i 
Boston,  skønt  der  aldrig  førhen  var  foretaget  noget  Skridt 
i  den  Retning.  I  1869  blev  New  Yorks  Genealogiske  og 
Biografiske  Selskab  dannet.  Siden  da  er  der  blevet  dannet 
mange  andre  saadanne  Selskaber  i  mange  andre  Byer  og 

Stater,  især  i  de  gamle  Landsbyer  langs  med  Atlanterhavet, 
hvor  Folk  først  bosatte  sig,  da  de  kom  til  dette  Land. 
I  de  senere  Aar  er  der  opstaaet  Genealogiske  Oplysnings- 
Selskaber  for  Undersøgere  og  Samlere  i  alle  Stater  lige 
fra  Maine  til  Californien.  Det  er  kun  naturligt,  at  de  første 
Selskaber  af  den  Slags  i  Amerika  opstod  i  New  England 
og  Atlanterhavsstaterne,  for  dér  er  de  ældste  Landsbyer 
grundlagt,  og  dér  begynder  Familiehistorien  i  dette  Land. 
Mange  af  Byerne  har  ved  Lov  oprettet  Fond  til  at  samle 
og  offentliggøre  de  vigtige  Rekorder  for.  I  de  sidste  50  Aar 
er  Organisationer  af  den  Slags  ogsaa  blevet  oprettet  i  de 
fleste  Dele  af  England,  og  dette  Arbejdes  Aand  har  krydset 
Kontinentet  og  alle  Lande,  hvorfra  de  spredte  Faar  af 
Israels  Hus  er  blevet  samlet.  Tusinder  af  genealogiske  Ar- 
bejder er  blevet  fuldført  under  enorme  Udgifter  af  Enkelt- 
personer og  Familier.  Disse  Samlere  synes  ikke  at  vide, 
hvad  det  er  for  en  Magt,  der  driver  dem  til  at  gøre  dette 
Arbejde.  De  tror,  de  gør  det  paa  Grund  af  en  Art  Familie- 
stolthed  eller  for  at  opfylde  Ønsket  om  at  have  en  Rekord 
over  deres  Forfædre.  Men  bag  det  altsammen  ligger  In- 
spirationen, som  kommer  fra  de  gengivne  Nøgler,  som  ven- 
der Børnenes  Hjerter  til  Fædrene  og  Fædrenes  til  Børnene. 
En  detailleret  Rapport  over  dette  Arbejde  vil  give  et  meget 
interessant  Bevis,  men  det  kan  ikke  gøres  her. 

»Et  fængslende  Arbejde«. 
En  Herre,  en  Sagfører  i  Salem,  Massachusetts,  som  til- 
bragte det  meste  af  sin  Tid  med,  for  egen  Regning  og  uden 
Haab  om  at  tjene  noget,  at  gøre  genealogiske  Undersøgel- 
ser, fortalte  mig  i  1902,  at  han  var  ved  at  søge  nogle  Op- 
lysninger gennem  nogle  genealogiske  Linier,  i  sine  An- 
strengelser for  at  samle  alle  de  Familiers  Historie,  som 
kom  til  Essex  før  1600.  Han  vidste  ikke,  hvadenten  han 
vilde  opnaa  at  fuldføre  Arbejdet  eller  ej,  men  han  tilbragte 
mere  Tid  med  dette  Arbejde,  end  han  gjorde  i  sin  Sagfører- 
virksomhed. Da  jeg  spurgte  ham,  hvorfor  han  gjorde  dette 
store  Arbejde,  svarede  han:  »Jeg  ved  det  ikke,  jeg  begyndte 
med  det,  og  nu  kan  jeg  ikke  holde  op  igen,  der  er  noget, 

Et    Vidnesbyrd*      Af  Mans  Rohde 

»Gud  har  i  hvert  menneskes  hjerte  anbragt  en  guddom- 
melig gnist,  som  aldrig  helt  går  ud,«  skriver  president 
Reuben  Clark,  og  han  fortsætter:  »Den  gnist  kan  blive 
vakt,  —  den  gnist  kan  blive  udviklet  og  blive  smuk.«  — 
Hvorledes  blev  den  vakt,  —  den  guddommelige  gnist  i  os? 

Den  blev  vakt  den  dag,  vores  mor  eller  vi  selv  første 
gang  lukkede  døren  op  for  disse  mennesker  med  det  ge- 
brokne danske  sprog  —  disse  mennesker,  som  var  rejst 
tværs  over  et  helt  kontinent  og  Atlanterhavet,  blot  for 
at  banke  paa  vor  dør!  Vor  nedarvede  danske  nysgerrighed 
bød  dem  indenfor  —  vor  medfødte  diskussionslyst  og  mod- 
sigelsestrang  var  det  første  »Velkommen!«  Vi  ville  meget 
naturligt  have  forskellen  at  vide  paa  folkekirkens  tro  og 
deres,  og  de  slog  op  i  biblen  —  de  læste,  og  de  forklarede. 
»Nej,  barnedåben  kan  De  ikke  tage  fra  os.  Det  er  en  smuk 
gammel  skik,  og  desuden  står  der  jo  i  Det  ny  Testamente: 
»Lad  de  små  børn  komme  til  mig,  og  formener  dem  det 
ikke«.«  Men  missionæren  forklarede,  og  han  spurgte,  hvor 
dåben  blev  nævnet!  Vi  var  ham  svar  skyldig,  vi  kunne  jo 
ikke  finde  et  sted  i  biblen  om  spædbørns  dåb.  I  stedet  viste 
de  os,  hvor  Kristus  sagde:  »Mig  er  givet  al  magt  i  himlen 
og  på  jorden.  Gå  derfor  ud  og  gør  alle  folkeslagene  til  mine 
disciple,  idet  I  døber  dem  og  lærer  dem  at  holde  alt  det, 
som  jeg  har  befalet  eder.« 

Lidt  efter  lidt  gled  vor  børnelærdoms  korthus  sammen, 
men  bag  det  rejste  sig,  solidt  bygget  på  biblens  egne  ord, 
en  rigtig  forståelse  og  en  rigtig  tro.  Vi  hørte  om  en  ung 
mand,  endnu  ikke  rigtig  voksen,  der  søgte  sandheden  bag 
hele  det  gitterværk,  lavet  af  menneskehænder,  som  omgav 
bibelens  hellige  skrift.  Vi  hørte,  i  begyndelsen  med  lidt 
skepsis,  om,  hvorledes  Joseph  Smith,  den  unge  mand,  op- 
levede et  synligt  svar  på  sine  oprigtige  bønner  til  Gud. 

Et  lån  af  bøger  gav  lange  aftener  med  tro  og  mistro, 
men  efterhånden,  som  vi  læste  og  forstod,  smuldrede  mis- 
troen væk,  og  vi  begyndte  at  forstå  den  mosaik,  der  var 
udbredt   foran   os.   Vi   føjede  brik  til  brik,  —   spørgsmål 

opstod  og  blev  besvaret,  og  efterhånden  besteg  vi  det  første 
trin  på  vejen  opad  —  vi  fik  tro  på  det,  vi  læste,  og  tillid 
til  de  mennesker,  der  forklarede  os  ting,  ingen  anden  havde 
kunnet  give  os  forklaring  på.  Passager  i  biblen,  som  tid- 
ligere havde  været  en  lukket  bog,  stod  klare  og  tydelige 
for  os.  Vi  fandt  selv  nye  og  forstod  dem  nu,  ord  for  ord. 
Biblen  var  blevet  en  ven,  der  gav  svar  på  tusinde  spørgs- 
mål, og  vi  var  som  søgende  ånder,  der  i  100  år  havde 
været  fredlyste  og  nu  endelig  havde  fået  den  hvile,  vi 
længtes  efter.  Den  store  straffende  hånd  med  den  løftede 
pegefinger  forsvandt,  og  i  stedet  kom  det  billede  frem  af 
Gud,  som  Kristus  forklarer  i  biblen.  Den  lillesøster,  der 
døde,  straks  hun  blev  født,  var  jo  alligevel  kommet  op  til 
Gud.  Hun  var  slet  ikke  fortabt,  fordi  hun  ikke  var  blevet 
døbt,  og  en  stor  sten  faldt  fra  vor  moders  hjerte,  en  navn- 
løs, bitter  smerte,  hun  havde  båret  i  årevis,  døde  hen  med 
et  suk,  og  en  tidligere  så  hård  skal  smeltede  og  forsvandt 
i  taknemmelige  tårer. 

Vi  indså,  at  der  var  andet  end  en  eksamen  og  et  universi- 
letsdiplom,  der  betingede  retten  til  udøvelse  af  evangeliets 
ordinancer,  og  vi  forstod,  at  den  dåb,  vi  havde  fået,  ikke 
var  nogen  dåb  i  Faderens,  Sønnens  og  den  Helligånds  navn, 
at  en  dåb  var  nødvendig,  nu  da  vi  havde  kendskab  til  og 
kundskab  om  Guds  rette  evangelium.  Og  vi  blev  døbt  på 
samme  måde,  som  Kristus  blev  døbt,  fordi  der  står:  » — 
—  den  dåb,  som  jeg  døbes  med,  skulle  I  døbes  med.«  — 
Og  vi  blev  døbt  ved  neddyppelse  i  vandet,  og  vi  fik  hånds- 
pålæggelse for  den  helligånds  gave,  fordi  der  står:  »  —  de 
lagde  hænderne  på  dem,  og  de  fik  den  helligand.«  Vi  er 
døbte,  men  vi  mennesker  er  små,  og  vi  beder  Gud  tilgive 
os,  når  vi  overtræder  hans  ord  og  befalinger,  og  når  vi 
beder  af  hjertet  og  lader  gerningerne  følge  vor  bøn,  så  bli- 
ver det  os  tilgivet.  Vi  har  også  lært,  at  tro  uden  gerninger 
ikke  er  af  hjertet,  og  derfor  prøver  vi  på  at  udføre  det,  der 
er  os  mennesker  pålagte,  så  godt  vi  formår. 

Vi  ved,  at  et  hjem  står  til  os  hinsides  havet,  og  vi  søger 
det,  og  nogle  af  os  bliver  begunstigede  og  rejser  derover, 

rejser,  fordi  det  er  os  palagt,  og  vi  har  et  arbejde  at  udføre 
dér  for  dem,  som  ikke  er  mere. 

Vi  tror,  at  alle  mennesker  bør  annamme  dette  evange- 
lium, og  vi  ved,  at  Gud  vil  belønne  os,  om  vi  gør  det,  og 
om  vi  lever  efter  det.  Vi  er  sat  her  på  jorden  for  at  prøves, 
og  vi  har  fået  en  fri  vilje,  *å  vi  selv  kan  bestemme,  om  vi 
vil  modtage  eller  forkaste. 

Og  vi  beder  for  alle  dem,  som  har  hørt  det,  at  de  må 
modtage  det,  og  vi  beder  for  de  missionærer,  som  kommer 
ud,  hvor  det  endnu  ikke  er  forkyndt,  at  de  må  have  kraft 
og  styrke  til  deres  arbejde,  og  vi  gør  det  i  Jesu  navn, 
Amen. 


En  Families  Besøg  i  Salt  Lake  City  for 
at  overvære  Konferencen  og  for  at  gaa 
gennem  Templet* 

Dette  er  Historien  om  Ældste  og  Søster  James  Henry 
Watson  fra  Darlington,  Syd  Karolina,  som  fornylig  besøgte 
Salt  Lake  Tempel  for  at  blive  beseglede  til  hinanden  og 
ligeledes  faa  deres  ti  Børn  beseglede  til  sig.  Begyndelsen 
til  denne  Historie  er,  hvor  mærkværdigt  det  end  kan  lyde, 
en  Pakke  Tyggegummi. 

For  nogle  Aar  tilbage  bestemte  de  daværende  Missionærer 
i  Syd  Karolina  at  hjælpe  den  passive  James  Watson  til  al 
opgive  Tobakken,  hvilket  han  saa  ofte  før  havde  lovet  al 
gøre.  Ved  et  Tilfælde  gav  en  af  Missionærerne  ham  en 
Pakke  Tyggegummi  og  sagde  til  ham:  »Tyg  paa  det  i  Ste- 
det.« Ældste  Watson  tilføjer  nu,  at  han  har  tygget  paa 
Tyggegummi  lige  siden. 

Dette  var  Begyndelsen  til  hans  Virksomhed  i  Kirken  og 
til  de  mange  Velsignelser,  som  er  blevet  tildelt  ham  og 
hans  Familie  ved  Modtagelsen  af  Evangeliet.  Dette  er  Aar- 
sagen  til,  at  han  og  hans  Hustru  og  deres  ti  Børn  tog  paa 
den  lange  Automobiltur  til  Salt  Lake,  for  der  at  overvære 
Konferencen  og  gaa  igennem  Templet. 

Ældste  Watson,  der  er  første  Raadgiver  i  Søndagsskolens 
Præsidentskab  i  Darlington  Gren,  fortæller,  at,  siden  denne 
Omvendelsesdag,  er  hans  Liv  blevet  velsignet  paa  mange 
Maader.  Han  ejer  nu  sin  egen  Gaard  og  Automobil,  og  han 
er  i  Stand  til  at  forsørge  sin  store  Familie  under  gode  For- 
hold. Deres  Hjem  har  altid  været  et  Fristed  for  Missionæ- 
rerne, medens  Syd  Karolina  var  en  Del  af  de  sydlige  Sta- 
ters Mission,  og  Familien  baade  klædte  og  gav  dem  Husly. 
Fru  Watson,  der  er  Præsidentinde  for  den  kvindelige  Hjæl- 
peforening i  deres  Gren,  mødte  den  første  Missionær,  efter 
hun  var  blevet  gift,  og  hun  er  ligeledes  meget  taknemmelig 
for  Evangeliet  og  er  fast  knyttet  til  sin  Familie.  Hun  for- 
talte, at  de  havde  haft  en  morsom  Tur,  og  der  var  ingen, 
der  havde  klaget,  selv  om  Pladsen  i  Bilen  var  lidt  knap. 
Børnene  er  i  Alderen  fra  atten  Maaneder  til  enogtyve  Aar. 
En  gift  Datter  kunde  ikke  komme  med  Familien,  og  en  Søn, 
som  er  død,  blev  nu  beseglet  til  Forældrene  i  Templet. 
Børnenes  Navne  er  Grace,  Helene,  Georg,  Howard,  Robert 
Archer,  Jean,  David,  Daphne,  James  Mc  Iver,  Elisabeth, 
Ben  Wesley  og  William  Lewis.  Familien  er  en  værdifuld 
Forøgelse  af  Darlington  Søndagsskole  og  Præstedømme. 

Elisabeth  er  Sekretær  i  Søndagsskolen,  James  er  Diakon, 
Ben  Wesley  er  Lærer  og  William  Lewis  er  Præst. 


Fra  Missionsmarken 


Hobro  holder  julefest. 

Den  19.  dec.  præsenteredes  et  festligt  juleprogram  af  søskende 
og  venner  i  Hobro  gren.  Lederen  af  det  nyligt  oprettede  sang- 
kor, missionær  Homer  D.  Whittier,  bød  forsamlingen  velkom- 
men og  udtalte  sin  glæde  over  at  se  saa  mange  af  kirkens  ven- 
ner til  stede.  Derefter  blev  et  smukt  og  afvekslende  program 
udført,  distriktspræsident  Henry  Løjborg  holdt  en  gribende 
juletale,  og  festen  afsluttedes  med  »Glade  jul«,  sunget  af  for- 
samlingen og  koret,  og  til  slut  bøn.  Der  var  35  til  stede. 

Ellen  Johansen. 
Julefest  i  Vejle  gren. 

Lillejuleaften  afholdtes  en  julefest  for  børnene,  som  indledtes 
med  et  lille  program;  derefter  kom,  til  børnenes  store  fryd, 
julemanden  ind  med  en  sæk  fyldt  af  dejlige  ting  til  dem  alle- 


2<> 

sammen.  Derefter  blev  der  danset  om  juletræet,  og  til  slut  gik 
nissefar  om  bag  en  fiskedam,  og  alle  havde  chance  for  at  fiske 
nogle  rare  sager  hos  ham.  Det  var  en  dejlig  aften  for  alle,  der 
var  til  stede. 

W.   L.   Johnson. 

Julefest  i  Esbjerg  ungdomsforening. 

Lørdag  den  18.  dcc.  havde  ungdomsforeningen  i  Esbjerg  ar- 
rangeret et  lille  juleprogram.  —  Man  kunne  simpelthen  ikke 
undgå  at  komme  i  julestemning,  da  de  yngste  bikubepiger  i 
lange  hvide  kjoler  og  med  brændende  lys  i  hænderne  kom  ind, 
syngende:  »Her  kommer  Jesus  dine  små«.  I  det  gode  og  afveks- 
lende program  var  indlagt  et  kort  skuespil  »Elsk  din  næste«, 
et  skuespil,  skrevet  over  en  virkelig  begivenhed,  som  fandt 
sted  engang  for  mange  år  siden,  men  som  er  lige  så  aktuel 
i  dag.  Det  blev  glimrende  udført  af  skuespillerne,  som  for- 
måede at  få  personerne  til  at  stå  lyslevende  foran  os.  Efter 
skuespillet  blev  der  solgt  forskellige  forfriskninger,  som  gav 
et  helt  pænt   overskud   til   ungdomsforeningens   kasse. 

—  Aa.  — 

.KØBENHAVN.  Det  første  ifastemøde  i  det  nye  år  var  velbe- 
søgt med  132  til  stede,  og  31  nåede  at  bære  deres  vidnesbyrd. 
Vi  håber,  dette  gode  resultat  må  bære  frugt  i  hele  det  nye  år! 

lp. 

•  HORSENS.  Fredag  den  4.  December  afholdt  Den  kvindelige 
Hjælpeforening  i  Horsens  en  Bazar.  Det  blev  en  Succes,  der 
langt  oversteg  de  mest  optimistiske  Forventninger.  Alene  det, 
at  der  var  104  til  Stede,  lovede  godt  fra  Starten. 

Bazaren  indledtes  med  et  kort  Program,  hvor  flere  af  Kir- 
kens Medlemmer  og  Venner  deltog,  og  derefter  blev  forskellige 
Varer,  der  hovedsagelig  stammede  fra  Amerika,  solgt.  Hverken 
Købere  eller  Sælgere  blev  skuffede.  Imellem  Indkøbene  kunde 
Publikum  købe  mange  dejlige  Forfriskninger  ved  forskellige 
Boder,  Ting,  som  alle  var  skænket  og  tilberedte  af  Foreningens 
dygtige  Damer. 

Det  var  helt  igennem  en  dejlig  Aften,  der  tydeligere  end 
mange  Ord  viser,  hvor  uundværlig  Kvindelig  Hjælpeforening 
er,  og  at  det  Arbejde,  som  der  udføres,  har  Krav  paa  al  mulig 
Hjælp  og  Støtte. 

K.  F.  Bjørn. 

Vi  har  erfaret,  at  der  ved  ovenomtalte  Bazar  indkom  974  Kr., 
og  vi  kan  vist  roligt  sige,  at  den  lille  Gren  Horsens  gør  de  fleste 
af  vore    store    Grene   til    Skamme.    Fortsæt    det    gode   Arbejde, 

Horsens!    Vi    andre   maa   saa   prøve   at   gøre   det   lige   saa   godt 
som  Horsens  næste  Gang. 

AALBORG.  Til  Fordel  for  Børnenes  Juletræ  afholdt  Søndags- 
skolen Fredag  den  26.  November  Kl.  19  en  Fest  i  Ungdoms- 
foreningens Lokaler. 

Alt,  hvad  Salen  kunde  rumme  af  unge  og  lidt  ældre  Ungdom, 
var  mødt  op,  ca.  160,  og  det  blev  en  helt  igennem  fornøjelig 
Aften. 

Aftenens  brogede  Program  vekslede  med  Sang,  Musik,  Skets 
og  Auktioner  over  forskellige  »rare  Sager«,  som  var  skænket 
af  Kirkens  Medlemmer,  tillige  med  lækre  Desserter.  I  de  til- 
stødende Lokaler  var  der  Biografteater  og  Fiskedam,  hvor  man 
formedelst  en  ringe  Sum  kunde  faa  Lov  at  deltage. 

I  økonomisk  Henseende  var  Resultatet  fint,  og  den  gode  Aften 
sluttede  med  »Pris  Gud,  fra  hvem  hvert  Gode  kom«,  og  Taksi- 
gelse ved  Distriktspræsident  Henry  Løjborg. 

Chr.  Johansen. 

Daab: 

AALBORG:  Den  12.  dee.  blev  følgende  døbte:  Lars  Louis 
Christensen  blev  døbt  af  Herman  Larsen,  haandsp.  af  Christian 
Johansen.  Ingrid  Osberg  Jensen  blev  døbt  af  Arno  Bukke, 
haandsp.  af  Willis  C.  Petersen.  Niels  Christian  Lindquist  Jensen 
blev  døbt  af  Christian  Johansen,  haandsp.  af  missionær  Lyle 
Petersen.  Charlotte  Amalie  Andersen  Jensen  blev  døbt  af 
Christian  Johansen,  haandsp.  af  missionær  Lloyd  Feldsted. 
Christian  Jensen  blev  døbt  af  Christian  Johansen,  haandsp.  af 
missionær  Keith  Petersen.  Inger  Klitgaard  Jensen  blev  døbt  af 
Børge  Klitgaard,  haandsp.  af  distriktspræsident  Henry  Løjborg. 
Ellen  Johansen  blev  døbt  af  missionær  Homer  D.  Whittier, 
haandsp.  af  missionær  Dean  Salvesen.  Helmer  Egeberg  Johan- 
sen blev  døbt  af  Christian  Johansen,  haandsp.  af  samme.  Hel- 
muth Larsen  blev  døbt  af  Herman  Larsen,  haandsp.  af  mis- 
sionær Willis  C.  Petersen.  Signe  Marie  Jensen  Reuter  blev  døbt 
af  missionær  Richard  Fielding,  haandsp.  af  missionær  Robert 
M.  Christensen.  Villy  Elenius  Sørensen  blev  døbt  af  missionær 
Glen  Marcussen,  haandsp.  af  samme.  Anna  Marie  Cecilie  Nielsen 
Sørensen  blev  døbt  af  missionær  Glen  Marcussen,  haandsp.  af 
missionær  Lawrence  Fish.  Den  2.  jan.  1949  blev  følgende  døbte: 
Petrea  Martha  Pedersen  Kjærgaard  blev  døbt  af  missionær 
Richard  Fielding,  haandsp.  af  missionær  Robert  M.  Christen- 
sen. Inga  Petrea  Larsen  Hansen  blev  døbt  af  missionær  Glen 
Marcussen,  haandsp.  af  missionær  Lawrence  Fish.  Hedy  Hansen 
blev  døbt  af  missionær  Glen  Marcussen,  haandsp.  af  missionær 
Benjamin  Andersen.  Johan  Christian  Bukke  blev  døbt  af  Arnold 

Bukke,  haandsp.  af  missionær  Robert  M.  Christensen.  Astrid 
Bothilde  Kathrine  Frederiksen  Bukke  blev  døbt  af  Arnold 
Bukke,  haandsp.  af  missionær  Lyle  Petersen.  Ejdelis  Paula 
Ulrica  Christensen  Nielsen  blev  døbt  af  Charles  Madsen,  haandsp. 
af  missionær  Grant  A.  Stucki.  Ketty  Margrethe  Jensen  Olsen 
blev  døbt  af  Christian  G.  Christensen,  haandsp.  af  missionær 
Willis  Petersen.  Ingerlise  Christensen  blev  døbt  af  Christian 
G.  Christiansen,  haandsp.  af  missionær  Grant  A.  Stucki.  Anne 
Michael  Giessing  blev  døbt  af  Arnold  Bukke,  haandsp.  af  Holger 
Jørgensen.  Søren  Christian  Hansen  blev  døbt  af  missionær  Glen 
Marcussen,  haandsp.  af  samme. 

ESBJERG:  Den  1.  jan.  1949  blev  Frank  Evan  Sørensen  døbt 
alf  (missionær  Dean  L.  Mauglhan,  haandsp.  af  Jobs.  A.  Sørensen. 

KØBENHAVN:  Den  21.  nov.  blev  Klara  Hilda  Skiby  døbt  af 
missionær  La  Mar  Nef,  haandsp.  af  Enoch  Andersen. 

ODENSE:  Den  10.  dec.  blev  Erik  Richard  Sthisen  Thomsen 
døbt  af  Lloyd  E.  Nielsen,  haandsp.  af  Olaf  P.  Miller. 

Vi  ønsker  de  nye  søskende  til  lykke  og  velkommen  i  kirken. 

Velsignelser: 

AALBORG:  Den  19.  dec.  blev  Villy  Elenius  Sørensen  og 
Anna  Marie  Hansens  søn,  John  Aries  Sørensen,  født  den  6.  maj 
1942,  velsignet  af  missionær  Robert  M.  Christensen.  Samme  dag 
blev  samme  ægtepars  anden  søn,  Per  Aries  Sørensen,  født  den 
22.  april  1945,  velsignet  af  missionær  Glen  Marcussen. 

KØBENHAVN:  Den  5.  dec.  blev  Walther  Møller  Knudsen  og 
Ruth  Speiemanns  søn,  Per  Møller  Knudsen,  født  den  8.  febr. 
1946,  velsignet  af  Harry  Petersen.  Samme  dag  blev  samme 
ægtepars  lille  datter,  født  den  25.  sept.  1948,  velsignet  af  Harry 
Petersen  og  givet  navnet  Anne  Møller  Knudsen.  Samme  dag 
blev  Ejler  Valentiner  og  Anastasia  Elisabeth  Ippolitows  to 
børn,  Karen  Margrethe  Valentiner,  født  den  21.  febr.  1944,  og 
Niels  Erik  Valentiner,  født  den  25.  nov.  1945,  velsignet  af  hen- 
holdsvis grensforstander  Chr.  Madsen  og  missionspræsident 
Alma  L.  Petersen. 

Ordinationer: 

AALBORG:  Den  3.  jan.  1949  blev  følgende  ordineret:  Chr. 
Jensen  blev  ordineret  til  diakon  af  Verner  Andersen.  Niels  Chr. 
Lindquist  Jensen  blev  ordineret  til  diakon  af  Rudolf  Løjborg. 
Helmer  Egeberg  Johansen  blev  ordineret  til  diakon  af  Chr.  Jo- 
hansen. Egert  Larsen  blev  ordineret  til  diakon  af  John  B.  Chri- 
stensen. Herman  Chr.  Larsen  blev  ordineret  til  præst  af  Chr. 
Johansen. 

Forflyttelser: 

Den  16.  dec.  blev  følgende  missionærer  forflyttede:  Quincy 
M.  Jensen  fra  Koge  til  Fredericia.  Kendal  J.  Ray  fra  Køge  til 
Odense.  Hal  A.  Ludlow  fra  København  til  Løgstør.  Benjamin 
Andersen  fra  København  til  Løgstør. 

Missionærankomster: 

Den  16.  dec.  ankom  følgende  missionærer:  Richard  C.  Jen- 
sen, Montepelier,  Idaho,  beskikket  til  at  arbejde  i  København. 
Rulon  N.  Jørgensen,  Parma,  Idaho,  beskikket  til  at  arbejde  i 
København.  Verl  H.  Petersen,  Grover,  Wyoming,  beskikket  til 
at  arbejde  i  Odense.  Gilbert  R.  Tronier,  Salt  Lake  City,  beskik- 
ket til  at  arbejde  i  Aalborg. 

Afløsning: 

Den  28.  dec.  blev  Dell  H.  Bosen  hæderligt  afløst  fra  sin  mis- 
sion, efter  sidst  at  have  arbejdet  i  Fredericia. 

Emigrationer: 

AALBORG:  Den  5.  jan.  1949  emigrerede  følgende  til  Salt 
Lake  City:  Anders  Bolinius  Nielsen,  Krista  Karla  Nielsen  og 
Marie  Sofie  Norma  Nielsen.  Samme  dag  emigrerede  følgende 
til  Canoga  Park,  Californien:  Ingeman  Holm  Bendtsen,  Mary 
E.  Sandberg  Bendtsen,  Jane  Hanne  Bendtsen. 

ESBJERG:  Den  28.  dec.  emigrerede  Amdiane  Christiansen 
til  Ogden,  Utah. 

KØBENHAVN:  Den  28.  dec.  emigrerede  Poul  Chr.  Tidemann 
Petersen  og  hans  hustru,  Lilly  H.  Tidemann  Petersen  til  Payson, 
Utah.  Den  5.  jan.  1949  emigrerede  følgende  til  Salt  Lake  City: 
Marius  V.  H.  Christensen,  Ellen  J.  Bisbjerg  Christensen,  Jytte 
Bisbjerg  Christensen,  Klara  Karlsson  Nielsen,  Emil  Jensen, 
Margrethe  N.  Jensen. 

